2008-ban szó volt a lehetséges visszatérésről, de ez nem történt meg. A lengyel állami műsorsugárzó, a TVP végül 2016-ban, tizenegy kihagyott év után tért vissza a gyerekek versenyére, ahol tizenegyedikként végeztek. A következő évben nyolcadikak, majd 2018-ban első alkalommal, ötödik próbálkozásukkor nyerték meg a versenyt, Roksana Węgiel, "Anyone I Want to Be" című dalával. 2019-ben Gliwice városa adott otthont a dalversenynek, amit először rendeztek Lengyelországban. A hazai rendezésű versenyen Viki Gabor képviselte a lengyeleket "Superhero" című dallal. Ez volt az első alkalom a gyermek dalverseny történetében, amikor ugyanaz az ország nyerte meg egymás után másodjára a versenyt. A versenyen összesen 278 pontot gyűjtöttek össze, amely a verseny eddigi legmagasabb pontszámát is jelenti. Győzelmük után a következő évben ismét Lengyelországban rendezték a versenyt, ekkor kilencedik helyen zártak.